**Molėtų rajono savivaldybės taryba**

**SPRENDIMAS**

**Dėl viešosios įstaigos Giedraičių ambulatorijos likvidavimo**

2017 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos civilinio kodekso 2.106 straipsnio 1 punktu, 2.108 straipsnio 1 dalimi, Lietuvos Respublikos sveikatos priežiūros įstaigų įstatymo 28 straipsnio 9 punktu, 37 straipsniu, Lietuvos Respublikos viešųjų įstaigų įstatymo 10 straipsnio 1 dalies 11 punktu, 17 straipsniu, viešosios įstaigos Giedraičių ambulatorijos įstatų, patvirtintų Molėtų rajono savivaldybės tarybos 2011 m. balandžio 1 d. sprendimu Nr. B1-62 „Dėl viešosios įstaigos Giedraičių ambulatorijos įstatų patvirtinimo“, 31.10, 98 punktais ir atsižvelgdama į viešosios įstaigos Giedraičių ambulatorijos 2017-03-16 raštą Nr. S-26 „Dėl delegavimo į likvidavimo komisiją“,

Molėtų rajono savivaldybės taryba n u s p r e n d ž i a:

1. Nuo 2017 m. gegužės 2 d. nutraukti viešosios įstaigos Giedraičių ambulatorijos veiklą ir šią įstaigą likviduoti iki 2017 m. spalio 2 d.
2. Paskirti nuo 2017 m. gegužės 2 d. viešosios įstaigos Giedraičių ambulatorijos likvidavimo komisiją:

Miglė Bareikytė, Molėtų rajono savivaldybės administracijos Socialinės paramos skyriaus vyriausioji specialistė-savivaldybės gydytoja, likvidatorė, komisijos pirmininkė;

Gražina Gutauskienė, Molėtų rajono savivaldybės administracijos Buhalterinės apskaitos skyriaus vyresnioji specialistė, likvidatorė;

Aldona Rusteikienė, Molėtų rajono savivaldybės administracijos Turto skyriaus vedėja, likvidatorė;

Valė Staliauskienė, viešosios įstaigos Giedraičių ambulatorijos finansininkė, likvidatorė;

Virginija Žalienė, Molėtų rajono savivaldybės administracijos Teisės skyriaus vyriausioji specialistė, likvidatorė.

1. Įpareigoti viešosios įstaigos Giedraičių ambulatorijos likvidavimo komisiją:
   1. pateikti šį sprendimą Juridinių asmenų registrui teisės aktų nustatyta tvarka;
   2. viešai paskelbti apie viešosios įstaigos Giedraičių ambulatorijos likvidavimą vieną kartą teisė aktų nustatyta tvarka įstaigos įstatuose nurodytame dienraštyje bei raštu pranešti visiems įstaigos kreditoriams;
   3. atlikti viešosios įstaigos Giedraičių ambulatorijos turto inventorizaciją ir turto perėmimą teisės aktų nustatyta tvarka;
   4. atlikti kitas likvidavimo procedūras teisės aktų nustatyta tvarka.
2. Pavesti šio sprendimo kontrolę Molėtų rajono savivaldybės administracijos direktoriui Sauliui Jauneikai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras